Канспект урока беларускай мовы па тэме

**“**Абагульненне ведаў па раздзеле “Гукі і літары””

Мэта: абагульніць веды вучняў па пройдзеным раздзеле.

Задачы:садзейнічаць адпрацоўцы практычных уменняў і навыкаў па тэме; узбагачаць слоўнік вучняў; садзейнічаць развіццю навыкаў правільнага і акуратнага пісьма, лагічнага мыслення, маўлення, памяці; выхоўваць калектывізм, самастойнасць, акуратнасць, устойлівы інтарэс да ўрокаў беларускай мовы.

Абсталяванне: падручнік “Беларуская мова” 2 клас, ч.2; персанажы мультфільма “Маша мядзведзь”, карткі.

Ход урока

І. Арганізацыйны момант.

- Пры дапамозе картак пакажыце, з якім настроем вы прыйшлі на ўрок.

- Я спадзяюся, што з гэтым настроем вы будзеце працаваць на працягу ўсяго ўрока.

- Скажыце, вы любіце мультфільмы? А якія вашы самыя любімыя?

- У нас сёння незвычайны ўрок. Сёння наш урок пройдзе ў стылі мультфільма “Маша і мядзведзь”. Дзяўчынка Маша вельмі просіць вас дапамагчы ёй дайці ў госці да мядзведзя, бо лясныя жыхары падрыхтавалі ёй заданні, з якімі яна самастойна не справіцца. Дапаможам дзяўчынцы?

ІІ. Праверка дамашняга задання.

- Перад тым як пачаць гульню трэба паглядзець на колькі вы гатовы сёння пераадольваць іспыты. Праверым дамашняе заданне.

- У якія словы вы ўставілі літары або знакі? Чаму вы уставілі такія літары або знакі? Як вы падзялілі для пераносу слова бур’ян?

- Малайчынкі! Пачынаем!

ІІ. Хвілінка чыстапісання (Маша)

*(Запіс на дошцы)*

*ММ Мр Мн Ма см мі дм му*

*Маша мядзведзь воўк вожык зайчык*

ІІІ. Арфаграфічная размінка (свінка).

- Устаўце патрэбную літару.

т – ц

\_\_элевізар, ве\_\_ер, бало\_\_а, гос\_\_ь, пар\_\_а, ма\_\_і, ква\_\_эра.

д – дз

\_\_ыня, \_\_ень, гняз\_\_о, \_\_ік, ва\_\_а, лю\_\_і, каман\_\_а, ня\_\_еля, бара\_\_а

* Малайчынкі! Добра справіліся з заданнем.

IV. Актуалізацыя ведаў.

- Чым адрозніваюцца гукі ад літар?

- Якія бываюць гукі? (зычныя і галосныя)

- Якія бываюць зычныя гукі? (цвёрдыя і мяккія, звонкія і глухія)

V. Аб'яўленне тэмы і мэты ўрока.

- Сёння на ўроку мы ўспомнім усе тэмы раздзела «Гукі і літары».

- Як вы думаеце, якая мэта нашага ўрока? Якія ўменні вы будзеце адпрацоўваць на ўроку?

VI. Работа па тэме.

1. Літары е,ё,ю,я,і (вожык)

- Успомніце, калі літары е, ё, ю, я, і абазначаюць 2 гукі? (у пачатку слова, пасля галосных, пасля апострафа і раздзяляльнага мяккага знака)

Вожык прапануе вам наступнае заданне: трэба знайсці і выпісаць словы, у якіх літары е,ё,ю,я,і абазначаюць два гукі і растлумачыць чаму.

*Ячмень, таполя, фіялка, бяроза, яліна, юнак, абед, з'ява, цёмны, паштальён.*

2. Перанос слоў (зайчык). (Работа ў парах)

- Успомніце правілы пераноса слоў. (пераносіць толькі па складах; літары й,ў, ь,' не аддзяляюцца ад папярэдняй літары; словы з аднаго склада не пераносяцца, нельга пераносіць склад з адной літары; дз,дж не раздзяляюцца пры пераносе)

Зайчык прапануе вам падзяліць словы на 2 слупкі: у 1 запісаць словы, якія можна перанесці, а ў 2 – якія нельга перанесці.

Май-ка, Юлія, за-вея, ясень, яга-да, лось, лас-таўка, гусь, алень, ура-джай, су-зор'е, воўк, ся-дзі-ба.

ФІЗКУЛЬТХВІЛІНКА

4. Напісанне слоў з літарамі ў – у (воўк).

Калі ў беларускай мове пішацца літара ў? (пасля галосных)

Воўк хоча праверыць, як добра вы засвоілі гэта правіла. Ён прапануе вам запісаць сказы пад дыктоўку.

Мой брат Паўлік – будаўнік. Ён пабудаваў шмат дамоў, садоў і школ. Я быў разам з ім на будоўлі.

5. Парныя звонкія і глухія зычныя гукі (вавёрка). Работа ў парах.

Назавіце парныя звонкія і глухія зычныя гукі. (б-п, г-х, д-т, дз-ц, дж-ч, ж-ш, з-с)

Мядзведзь прапануе вам пагуляць у гульню «Палячыце словы». Вам трэба знайсці памылкі, выправіць іх і растлумачыць .

1 група - абет, берах, волаз, гараш, прывед;

2 група - дзет, хлеп, рыпка, бяроска, сцешка;

3 група - кнішка, загатка, кробка, жапка, бутка.

6. Апостраф і раздзяляльны мяккі знак (мядзведзь) (Самастойная праца)

Мядзведзь прапануе вам самастойна папрацаваць па картках па тэме «Апостраф і раздзяляльны мяккі знак». Давайце ўспомнім, калі пішацца апостраф і раздзяляльны мяккі знак.

|  |
| --- |
| Устаўце прапушчаныя раздяляльны мяккі знак або апостраф |
| МІЛ\_\_ЁН | СЯМ\_\_Я | БІЛ\_\_ЯРД |
| НАДВОР\_\_Е | АБ\_\_ЯВА | ПЕР\_\_Е |
| ПАШТАЛ\_\_ЁН | ДАР\_\_Я | ІЛ\_\_ЮША |

VII. Абагульняючая гутарка.

- Якія правілы беларускай мовы ўспомнілі і паўтарылі?

- Ці дасягнулі мэты ўрока?

VIII. Інфарміраванне аб дамашнім заданні.

IX. Рэфлексія «Вожык».